CELEX: 32017D0956
Language: bg
Date: 2017-05-29 00:00:00
Title: Решение (Евратом) 2017/956 на Съвета от 29 май 2017 година за приемането на допълнителната изследователска програма за Реактора с висока плътност на неутронния поток за 2016—2019 година за изпълнение от Съвместния изследователски център за Европейската общност за атомна енергия

7.6.2017   
            
            
               BG
            
            
               Официален вестник на Европейския съюз
            
            
               L 144/23
            
         РЕШЕНИЕ (Евратом) 2017/956 НА СЪВЕТА
   от 29 май 2017 година
   за приемането на допълнителната изследователска програма за Реактора с висока плътност на неутронния поток за 2016—2019 година за изпълнение от Съвместния изследователски център за Европейската общност за атомна енергия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност за атомна енергия, и по-специално член 7 от него,
   като взе предвид предложението на Европейската комисия,
   след консултации с Научния и технически комитет,
   като има предвид, че:
   
               (1)
            
            
               В рамките на Европейското научноизследователско пространство реакторът с висока плътност на неутронния поток („HFR“) в Петен беше и ще продължи още известно време да бъде важен ресурс за Общността да провежда проучвания относно науката за материалите, за изпитването на материалите, за ядрената медицина и за безопасността на ядрените реактори.
            
         
               (2)
            
            
               Експлоатацията на HFR беше подпомагана с поредица от допълнителни изследователски програми, последната от които (1) изтече на 31 декември 2015 г.
            
         
               (3)
            
            
               Експлоатацията на HFR продължи през цялата 2016 г. без допълнителна изследователска програма, докато се изчакват преговорите между субектите, упълномощени от финансиращите държави членки. Тъй като тези усилия доведоха до споразумение между два национални субекта, нова допълнителна изследователска програма е необходимо да гарантира продължаване на финансовата подкрепа на HFR.
            
         
               (4)
            
            
               За да се осигури последователност между допълнителните изследователски програми, настоящото решение следва да се прилага от 1 януари 2016 г. Част от вноските по допълнителната изследователска програма за HFR за периода 2016—2019 г. следва да могат да покрият разходите, направени през 2016 г.
            
         
               (5)
            
            
               Тъй като HFR е незаменима инфраструктура за изследванията на Общността относно ядрените реактори, безопасността, здравеопазването (включително разработването на медицински изотопи за медицинските изследвания), ядрения синтез, основната наука, обучението и управлението на отпадъците (включително поведението във връзка с безопасността на ядрените горива, които са използвани за определени реакторните системи на Съюза, представляващи интерес за Европа), неговата експлоатация следва да продължи по допълнителна изследователска програма за HFR за периода 2016—2019 г. до края на 2019 г.
            
         
               (6)
            
            
               Поради особения интерес към способностите на HFR за облъчване на Commissariat à l'énergie atomique et aux énergies alternatives („CEA“) и NRG: Nuclear Research and consultancy Group V.O.F. („NRG“), като изпълнители съответно за Франция и Нидерландия, се споразумяха да финансират изцяло допълнителната изследователска програма за HFR за периода 2016—2019 г. с вноски, чрез които ще участват в общия бюджет на Европейския съюз под формата на целеви приходи,
            
         
               (7)
            
            
               Тези вноски трябва да финансират експлоатацията на HFR, с цел да се подпомага изследователска програма, която предполага нормална експлоатация и редовна поддръжка на HFR. Официално уведомление за окончателно спиране от оператора NRG до нидерландския регулаторен орган по безопасността, преди обявяването на консервацията в безопасно състояние, следва да спре плащанията, които остават да бъдат извършени, както и поканите от страна на Комисията за внасяне на средства,
            
         ПРИЕ НАСТОЯЩОТО РЕШЕНИЕ:
   Член 1
   Допълнителната изследователска програма за експлоатация на HFR, чиито цели са определени в приложение I, се приема за срок от четири години, считано от 1 януари 2016 г.
   Член 2
   Разходите по изпълнението на програмата, размерът на които се оценява на 30,2 милиона евро, се финансират изцяло от вноски от Франция и Нидерландия съответно чрез CEA и NRG. Тази сума подробно е разписана в приложение II. Този принос се счита за целеви приход в съответствие с член 21, параграф 2 от Регламент (ЕС, Евратом) № 966/2012 на Европейския парламент и на Съвета (2).
   Член 3
   1.   За управлението на програмата отговаря Комисията. За тази цел тя използва услугите на Съвместния изследователски център.
   2.   Комисията информира редовно Съвета на гуверньорите на Съвместния изследователски център за изпълнението на програмата.
   Член 4
   В случай че операторът NRG направи официално уведомление за окончателно спиране на HFR до нидерландския регулаторен орган (преди обявяването на консервацията в безопасно състояние), задълженията на Франция и на Нидерландия, съответно чрез CEA и NRG, да направят допълнителни плащания се спират, както и поканите от страна на Комисията за внасяне на средства съгласно настоящото решение.
   Член 5
   Комисията представя окончателен доклад за изпълнението на настоящото решение на Европейския парламент и на Съвета след завършването на допълнителната изследователска програма за HFR за периода 2016—2019 г.
   Член 6
   Настоящото решение влиза в сила в деня на публикуването му в Официален вестник на Европейския съюз.
   Прилага се от 1 януари 2016 г.
   Член 7
   Адресати на настоящото решение са държавите членки.
   
      Съставено в Брюксел на 29 май 2017 година.
      
         
            За Съвета
         
         
            Председател
         
         C. CORDONA
      
   
   
      (1)  Решение 2012/709/Евратом на Съвета от 13 ноември 2012 г. за приемането на допълнителната изследователска програма за Реактора с висока плътност на неутронния поток за 2012 — 2015 година за изпълнение от Съвместния изследователски център за Европейската общност за атомна енергия (ОВ L 321, 20.11.2012 г., стр. 59).
   
      (2)  Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (ОВ L 298, 26.10.2012 г., стр. 1).
   
      ПРИЛОЖЕНИЕ I
      НАУЧНИ И ТЕХНИЧЕСКИ ЦЕЛИ
      Допълнителната изследователска програма има следните главни цели:
      
                  1.
               
               
                  Да осигури безопасната и надеждна експлоатация на HFR, за да се гарантира наличието на неутронния поток за експериментални цели.
               
            
                  2.
               
               
                  Да позволи ефикасното използване на HFR от изследователските институти в широк спектър от научни области: подобряването на безопасността на ядрените реактори; здравеопазването (включително разработването на медицински изотопи); ядрения синтез; основната наука; обучението; и управлението на отпадъците (включително поведението във връзка с безопасността на ядрените горива за реактори, които представляват интерес за Европа).
               
            
   
      ПРИЛОЖЕНИЕ II
      РАЗБИВКА НА ВНОСКИТЕ
      Вноските за допълнителната изследователска програма се осигуряват от Нидерландия и Франция.
      Тези вноски се разпределят по следния начин:
      
                   
               
               
                  Франция: 1,2 млн. евро
               
            
                   
               
               
                  Нидерландия: 29 млн. евро
               
            
                   
               
               
                  Общо: 30,2 млн. евро.
               
            Вноските се правят в общия бюджет на Европейския съюз и са предназначени за настоящата програма. Част от вноските по настоящата допълнителна програма могат също така да покрият разходи за експлоатацията на HFR, направени през 2016 г., в съответствие с работната програма, която трябва да бъде договорена между държавите членки вносителки и Комисията.
      Тези вноски са окончателни и не подлежат на преразглеждане в зависимост от промени в разходите по експлоатацията, поддръжката и извеждането от експлоатация.